แรงขายหุ้นบลูชิพกด SET ปิดวูบ 21 จุด ฟากโบรกฯแนะ “ทยอยสะสม” 6 หุ้นเด่นน่าลงทุน
แรงขายหุ้นบลูชิพกด SET ปิดวูบ 21 จุด ฟากโบรกฯแนะ "ทยอยสะสม" 6 หุ้นเด่นน่าลงทุน โดยดัชนีปิดตลาดวันนี้ ที่ระดับ 1,732.51 จุด ลบ 21.09 จุด หรือ 1.20% มูลค่าการซื้อขาย 6.44 หมื่นล้านบาท
24 พ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,732.51 จุด ลบ 21.09 จุด หรือ 1.20% มูลค่าการซื้อขาย 6.44 หมื่นล้านบาท
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยวันนี้ปรับตัวลดลงค่อนข้างแรง โดยมาจาก 2 ปัจจัยหลัก คือ 1.ทิศทางเงินทุนไหลออก หลังอัตราผลตอบแทนพันธบัตรสหรัฐฯ ปรับตัวขึ้นต่อเนื่อง และ 2 หุ้นไทยถูกปรับลดน้ำหนักการลงทุนลงในดัชนี MSCI จาก 2.38% เหลือ 2.31% ส่งผลให้นักลงทุนต่างชาติมีการปรับพอร์ตการลงทุน
ส่วนแนวโน้มตลาดหุ้นไทยพรุ่งนี้ (25 พ.ค.61) คาดว่าตลาดยังซึมตัวลงต่อ ในกรอบ 1,720–1,740 จุด โดยมองว่าหากดัชนีย่อตัวหลุดระดับ 1,720 จุด มีโอกาสปรับตัวลงมาที่ระดับ 1,700 บวกลบ และมองเป็นโอกาสเข้าทยอยสะสมหุ้น โดยแนะนำหุ้นในกลุ่มธนาคารที่หลังจากก่อนหน้านี้ปรับตัวลงมาหนักสะท้อนปัจจัยลบไปหมดแล้ว ซึ่งหากมีปัจจัยบวกเข้ามาจะเป็นผลบวกต่อราคาหุ้น โดยหุ้นที่น่าสนใจ KTB, TMB หุ้นเด่น BBL รวมถึงหุ้นที่มีแนวโน้มฟื้นตัวดี อาทิ SAPPE, GUNKUL, SSP 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 12,216.94 ล้านบาท ปิดที่ 50.75 บาท ลดลง 2.75 บาท
BANPU มูลค่าการซื้อขาย 2,788.10 ล้านบาท ปิดที่ 20.30 บาท ลดลง 1.10 บาท
CPALL มูลค่าการซื้อขาย 2,637.81 ล้านบาท ปิดที่ 80.25 บาท ลดลง 0.50 บาท
PTTEP มูลค่าการซื้อขาย 2,422.48 ล้านบาท ปิดที่ 140.00 บาท ลดลง 4.50 บาท
EA มูลค่าการซื้อขาย 1,810.33 ล้านบาท ปิดที่ 39.50 บาท เพิ่มขึ้น 0.75 บาท